GRB

REPUBLIKA HRVATSKA

KRAPINSKO-ZAGORSKA ŽUPANIJA

OPĆINA KRALJEVEC NA SUTLI

OPĆINSKO VIJEĆE

KLASA: 240-01/23-01/04

URBROJ: 2140-17-01-23-03

Kraljevec na Sutli, 13. rujna 2023.

Na temelju članka 17. stavka 1. podstavka 3. Zakona o sustavu civilne zaštite („Narodne novine“ broj 82/15, 118/18, 31/20, 20/21), članka 41. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21), uz prethodnu suglasnost Ministarstva unutarnjih poslova, Ravnateljstva civilne zaštite, Područnog ureda civilne zaštite Varaždin, Službe civilne zaštite Krapina (KLASA: 240-05/23-04/14, URBROJ: 511-01-394-23-2, od dana 25. svibnja 2023. godine), Općinsko vijeće Općine Kraljevec na Sutli na 24. sjednici održanoj dana 13. rujna 2023. donosi

ODLUKU

O ODREĐIVANJU PRAVNIH OSOBA OD INTERESA ZA SUSTAV

CIVILNE ZAŠTITE OPĆINE KRALJEVEC NA SUTLI

Članak 1.

Ovom Odlukom određuju se pravne osobe od interesa za sustav civilne zaštite Općine Kraljevec na Sutli s ciljem priprema i sudjelovanja u aktivnostima smanjenja rizika od katastrofa, pružanja brzog odgovora na prijetnje i opasnosti te ublažavanja posljedica katastrofa i velikih nesreća.

Članak 2.

Pravne osobe od interesa za sustav civilne zaštite u spašavanju stanovništva, materijalnih i kulturnih dobara Općine Kraljevec na Sutli određuju se kako slijedi:

1. Osnovna škola „Pavla Štoosa“, Kraljevec na Sutli 125, 49294 Kraljevec na Sutli

Pravne osobe od interesa za sustav civilne zaštite dio su operativnih snaga sustava civilne zaštite Općine Kraljevec na Sutli.

Članak 3.

Pravne osobe od interesa za sustav civilne zaštite Općine Kraljevec na Sutli dužne su se odazvati zahtjevu načelnika Stožera civilne zaštite Općine Kraljevec na Sutli i načelnika Stožera civilne zaštite Republike Hrvatske te sudjelovati ljudskim i materijalnim resursima u provedbi mjera i aktivnosti u sustavu civilne zaštite.

Članak 4.

Pravnim osobama dostavit će se Odluka o određivanju pravnih osoba od interesa za sustav civilne zaštite Općine Kraljevec na Sutli.

Članak 5.

Pravne osobe od interesa za sustav civilne zaštite sudjeluju u provedbi mjera i aktivnosti u sustavu civilne zaštite ljudskim snagama i materijalnim resursima u skladu s zadaćama koje su dobile ovom Odlukom i koje će razraditi kroz svoje operativne planove.

Operativne planove pravne osobe su dužne izraditi u skladu s člankom 43. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21), temeljem zadaća iz ove Odluke.

Članak 6.

Konkretne zadaće pravne osobe u sustavu civilne zaštite i njezini kapaciteti ili samo dio kapaciteta od značaja za reagiranje u velikim nesrećama i katastrofama navedeni su u Prilogu 1. ove Odluke.

Članak 7.

Pravne osobe iz članka 2. ove Odluke dužne su dostaviti podatke važne za izradu Plana djelovanja civilne zaštite Općine Kraljevec na Sutli.

Članak 8.

Općina Kraljevec na Sutli podmiriti će pravnim osobama stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, a isto će se regulirati ugovorom o međusobnoj suradnji.

Članak 9.

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite Općine Kraljevec na Sutli (KLASA: 021-05/20-01/03-CZ, URBROJ: 2135-02-20-01, od dana 11. veljače 2020. godine)

Članak 10.

Ova Odluka stupa na snagu osmog dana od dane objave u „Službenom glasniku Krapinsko-zagorske županije“.

|  |
| --- |
| PREDSJEDNIK OPĆINSKOG VIJEĆA |
|  |
| Dražen Jambrešić |

**PRILOG 1. ZADAĆE PRAVNIH OSOBA U SUSTAVU CIVILNE ZAŠTITE**

| **PRAVNA OSOBA** | **UGROZA** | **ZADAĆE U SUSTAVU CIVILNE ZAŠTITE** |
| --- | --- | --- |
| **Osnovna škola „Pavla Štoosa“, Kraljevec na Sutli 125, 49294 Kraljevec na Sutli** | Potresi | * smještajni kapaciteti |
| Poplave | * smještajni kapaciteti |
| Epidemije i pandemije | * smještajni kapaciteti |
| Klizišta | * smještajni kapaciteti |
| Industrijske nesreće | * smještajni kapaciteti |